Lucille Ball

Lucille Désirée Ball (født 6. august 1911 i Jamestown i New York, død 26. april 1989 i Beverly Hills i California) var en amerikansk skuespillerinne som ble en legende innenfor tidlig amerikansk TV.

Liv og virke 
Etter hennes fars, Henry Durrell Balls (1887–1915), død mens familien bodde i Wyandotte i Michigan, ble Lucille Ball oppdratt av sin yrkesaktive mor Dessirée Eveline Hunt (1892–1977) og sine besteforeldre  i Celoron nær Jamestown, helt vest i delstaten New York. 

Lucille Ball flyttet først til New York City for å bli skuespillerinne, og hadde fremgang som mannequin og revydanserinne. Så dro hun til Hollywood i 1933 for å bli filmskuespiller. Hun hadde først kontrakt med RKO, men byttet til MGM på 1940-tallet. Hun ble allment kjent gjennom TV-serien I Love Lucy 1951–1957 som hun laget sammen med sin ektefelle Desi Arnaz. Hun hadde også stor suksess med TV-serien Lucy Show (1962–68). 

Lucille Ball har fått to stjerner på Hollywood Walk of Fame for sin innsats innen film- og TV-industrien. Hun har også blitt tildelt Presidentens frihetsmedalje. I 2001 ble hun innvotert i National Women's Hall of Fame.

Referanser

Eksterne lenker 
 
 
 
 

Skuespillere fra USA
Komikere fra USA
Modeller fra USA
TV-produsenter fra USA
Forretningsfolk fra USA
Presidentens Frihetsmedalje
Emmy-vinnere
Hollywood Walk of Fame
National Women's Hall of Fame
Personer fra Jamestown i New York
Personer fra Deer Lodge County i Montana
Personer fra Wyandotte i Michigan
Personer fra USA av skotsk opphav